**ROMÂNIA**

**JUDEŢUL MUREŞ**

**Primăria Municipiului Tîrgu Mureş**

Piaţa Victoriei nr. 3 Tîrgu Mureş, România

Tel. 0040265 268 330 Fax 0040265 266963

**PROTOCOL DE COLABORARE**

**încheiat în scopul realizării de parcări de-a lungul pârâului Pocloş din Municipiul Tîrgu Mureş**

1. **Părţile**

**Municipiul Tîrgu Mureş**, cu sediul în Piaţa Victoriei nr. 3, CUI 4322823, reprezentat prin Dr. Dorin Florea, având funcţia de primar al Municipiului Tîrgu Mureş

**şi**

**Administraţia Naţională „Apele Române” – Administraţia Bazinală de Apă Mureş**, cu sediul în Municipiul Tîrgu Mureş, str. Koteles Samuel, jud. Mureş, reprezentată de ing. Bratanovici Cristian, în calitate de director şi ec. Sara Călin, director economic

 au convenit să încheie prezentul protocol de colaborare, denumit în continuare protocol, în scopul realizării de către Municipiul Tîrgu Mureş a lucrărilor de acoperire a pârâului Pocloş pentru crearea de locuri de parcare din cadrul obiectivului de investiţii „Crearea de locuri de parcare”.

1. **Obiectul protocolului**

Realizarea de parcări, prin acoperirea pârâului Pocloş în obiectivul de investiţii „Crearea de locuri de parcare”, obiectiv de investiţii de interes general.

1. **Obligaţille părţilor**

**Obligaţiile Municipiului Tîrgu Mureş:**

a) Să realizeze, pe cheltuială proprie, acoperirea pârâului Pocloş, în vederea realizării investiţiei, respectiv crearea de locuri de parcare;

b) Să elibereze certificatul de urbanism şi autorizaţia de construire pentru realizarea obiectivului de la lit. a);

c) Să ia măsuri astfel încât construcţiile ce vor fi executate să fie din categoria construcţii uşoare, care să nu afecteze structura şi rolul funcţional al construcţiilor hidrotehnice existente; în situaţia în care, din diverse motive, se produc deteriorări sau degradări, readucerea acestora la starea iniţială cade în sarcina Primăriei Municipiului Tîrgu Mureş;

d) Să asigure salubrizarea parcărilor amenajate.

 **Obligaţiile Administraţiei Naţionale „Apele Române” – Administraţia Bazinală de Apă Mureş:**

a) Să permită Municipiului Tîrgu Mureş folosirea, fără plată, a suprafeţei rezultate prin acoperirea parțială a pârâului Pocloș în vederea realizării parcărilor, în condiţiile prevăzute de prezentul protocol;

b) Să desemneze un reprezentant care să supravegheze efectuarea lucrărilor;

c) Să fie de acord cu eliberarea de către Primarul Municipiului Tîrgu Mureş a certificatului de urbanism şi a autorizaţiei de construire pentru realizarea parcărilor.

1. **Durata protocolului**

Prezentul protocol se încheie pe durata existenţei construcţiilor.

Modificarea protocolului se face prin act adiţional, cu acordul părţilor.

1. **Litigii**

Litigiile izvorâte din neîndeplinirea obligaţiilor de către părţi sau îndeplinirea necorespunzătoare a acestora se soluţionează pe cale amiabilă, iar în situaţia în care aceasta nu este posibilă , vor fi soluţionate de instanţele de judecată.

Prezentul protocol a fost încheiat în două exemplare originale, câte unul pentru fiecare parte.

 ***Din partea Municipiului Tîrgu Mureş Din partea Administraţiei Naţionale***

 ***„Apele Române” – Administraţia***

 ***Bazinală de Apă Mureş***

 **PRIMAR DIRECTOR**

 **Dr. Dorin Florea Ing. Bratanovici Cristian**

 **Director Economic Director Economic**

 **Ec. Ana Năznean Ec. Sara Călin**

 **Director A.D.P.**

 **Ing. Florian Moldovan**

**Avizat pentru legalitate Avizat pentru legalitate**